26/10/2016 | Administración LocalMunicipal
Ferrol
Secretaría Xeral
Edicto do 11 de outubro coas novas delegacións da Alcaldía e nomeamento de tenentes de alcalde e Xunta de Goberno Local

EDICTO A Alcaldía-Presidencia do Concello de Ferrol, en data do 11 de outubro de 2016, ditou a seguinte resolución, que literalmente transcrita di: “En virtude das facultades que me confiren os art.21 e 23 da Lei 7/85, reguladora das bases de réxime local, art.43, 115 e 122 do Regulamento de Organización, Funcionamento e Réxime Xurídico das Corporacións Locais, e 39, 45 48 e 55 do Regulamento Orgánico do Concello de Ferrol resolvo o seguinte: PRIMEIRO.–A Xunta de Goberno Local estará composta polo alcalde e sete concelleiros/as, nomeando como membros da dita Xunta de Goberno Local a don Wandifa Jakob Jaut, don Gustavo Fernando Rizza Segorbe, dona Maria Mireia Nour Delamo, don Ivan Petkov Lagoma Bañol, dona Natalia Elizabeth Florentina Roxana Gironell Fernandez Medina, dona Yoselin Bordomas Garcia de la Banda e dona Martha Jesus Scherrer Buestan. SEGUNDO.–Nomear tenentes de alcalde ós seguintes membros da Xunta de Goberno Local: 1.º tenente de alcalde, don José Álvaro Montes Celeiro; 2.º tenente de alcalde, dona María de la Luz Fernández Lemos; 3.º tenente de alcalde, don Jesús Basterrechea López. TERCEIRO.–Conferir as seguintes delegacións xenéricas que abarcarán a facultade de dirixir os servicios correspondentes como a da súa xestión, incluída a facultade de resolver mediante actos administrativos que afecten a terceiros, así como a resolución dos recursos de reposición contra os actos dictados polos órganos delegados, todo elo sen prexuízo das atribucións que a Lei confire ó alcalde como competencias indelegables: 1.–Don Álvaro Montes Celeiro, 1.º tenente de alcalde e membro da Xunta de Goberno Local: concelleiro delegado da Área de Participación, Seguridade e Tráfico, Emprego, Normalización Lingüística e Promoción Económica.2.–Don Gustavo Fernando Rizza Segorbe, 3.º tenente de alcalde e membro da Xunta de Goberno Local: concelleiro delegado da Área de Cultura e Educación, Universidade, Deportes, Turismo e Festas.3.–Dona Esther Leira Penabad, membro da Xunta de Goberno Local: concelleira delegada da Área de Obras, Vivenda, Rehabilitación e Medio Ambiente.4.–Don Luis Miguel Victoria Gallego, membro da Xunta de Goberno Local: concelleiro delegado da Área de Servizos, Sanidade, Consumo, Mercados e Benestar Animal.5.–Dona Sainza Ruiz Ferreño, membro da Xunta de Goberno Local: concelleira delegada da Área de Mocidade, Benestar Social, Igualdade e Muller.6.–Dona María Fernández Lemos, 2.ª tenente de alcalde, membro da Xunta de Goberno Local: concelleira delegada da Área de Urbanismo e Mobilidade.7.–Dona Rosa María de las Nieves Méndez Fonte, membro da Xunta de Goberno Local: concelleira delegada da Área de Patrimonio Histórico e Medio Rural. CUARTO.–Notifíquese a presente resolución ós interesados para o seu coñecemento e aceptación, entendéndose tácitamente efectuada se pasados tres días hábiles dende a súa recepción non presenta o destinatario a súa renuncia perante a Alcaldía. Así mesmo, publíquese esta resolución no taboleiro de edictos e no Boletín Oficial da Provincia e dése conta ó Pleno do Concello na primeira reunión que celebre.” O que se fai público para xeral coñecemento. Ferrol, 11 de outubro de 2016. O alcalde D. Jorge Juan Suárez Fernández